Príloha č. 1
K uzneseniu vlády SR
č.............z....................

N á v r h

Vláda Slovenskej republiky

Podľa § 28 ods. 6 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len zákon)

m e  n í

uznesenie vlády SR č. 222 z. 11. marca 1994 vydané pod číslom m.: 966/1994 k schválenému privatizačnému projektu štátneho podniku Chemosvit Svit v časti A bod 3 písmeno b) takto:

“úhrada kúpnej ceny sa zníži o investície vo výške 1 377 289 863, Sk, ktoré nadobúdateľ vloží do rozvoja privatizovaného majetku v termíne do 31.12.2002. Čiastka, o ktorú sa zníži úhrada  kúpnej ceny z dôvodu investovania nebude Fondom národného majetku SR úročená pri dodržaní podmienok investovania stanovených v zmluve č. 500/1994  o predaji podniku.”

Ostatné časti a ustanovenia uznesenia vlády SR č. 222 z. 11.marca 1994 ostávajú nezmenené.

Odôvodnenie

Fond národného majetku SR uzavrel so spoločnosťou Chemosvit, a.s so sídlom vo Svite zmluvu o predaji podniku po č. 500/1994 dňa 16.3.1994. Spoločnosť Chemosvit , a.s. požiadala Fond národného majetku SR (ďalej len FNM SR) o možnosť splatenia časti zostatku kúpnej ceny formou realizácie investícii vynaložených na rozvoj majetku spoločnosti ako aj z dôvodu zrýchlenia splatenia kúpnej ceny a tým aj ukončenia zmluvného vzťahu z FNM SR. Spoločnosť Chemosvit, a.s. voči FNM SR plní všetky zmluvné podmienky a splátky kúpnej ceny má uhradené v predtermíne. Spoločnosť Chemosvit, a.s. má do ukončenia zmluvného vzťahu v roku 2004 uhradiť len časť poslednej splátky vo výške  68 224  656,- Sk, pričom doteraz už bolo spoločnosťou preinvestovaná suma vo výške  1 350 000 000,- Sk, čo je v zmysle uzatvorenej zmluvy celá investičná časť kúpnej ceny a finančne predčasne bolo uhradené 567 150 343,- Sk. V zmysle schválených zásad FNM SR pre zmenu zmluvných podmienok z uzatvorených zmlúv s kupujúcim, ktoré boli Poradou ekonomických ministrov SR dňa 11.2.2002 vzaté na vedomie, Prezídium FNM SR  dňa 23.4.2002 uznesením č. 30/LXXVI/02 schválilo zmenu zmluvných podmienok v zmluve č. 500/1994 zo dňa 16.3.1994 čl. VI, tak že predávajúci umožní spoločnosti Chemosvit, a.s. Svit pri predčasnom uhradení časti splátky kúpnej ceny splatnej v roku 2004 v hotovosti vo výške 40 934 794,- Sk k 31.7.2002 započítať zostávajúcu časť splátky kúpnej ceny vo výške  27 289 862,70 Sk a úroky vzniknuté do termínu zaplatenia hotovosti za investície vložené do rozvoja privatizovaného majetku nad zmluvne dohodnutý rámec do 31.12.2002.

Poučenie:

Táto zmena privatizačného projektu nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mikuláš  D z u r i n d a
								      predseda vlády

Na vedomie: Ministerstvo hospodárstva Slovenskej republiky
	          Fond národného majetku Slovenskej republiky

Príloha č. 2
K uzneseniu vlády SR
č.............z....................

N á v r h

Vláda Slovenskej republiky

Podľa § 28 ods. 6 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len zákon)

m e  n í

uznesenie vlády SR č. 108 z. 8. februára 1994 vydané pod číslom m.: 403/1994 a 404/1994 k schválenému privatizačnému projektu štátneho podniku Slovenské magnezitové závody, š.p. Lubeník v časti A bod 2 písm. bb) takto:

“úhrada kúpnej ceny sa zníži o investície, ktoré nadobúdateľ vynaloží na rozvoj privatizovaného majetku do 31.12.2002, avšak maximálne do výšky 228 230 400,- Sk .”

Ostatné časti a ustanovenia uznesenia vlády SR č. 108 z 8. februára 1994 ostávajú nezmenené.

Odôvodnenie

Fond národného majetku SR uzavrel so spoločnosťou SLOVMAG, a.s Lubeník zmluvu o predaji časti podniku pod č. 470/1994 dňa 14.3.1994. Spoločnosť SLOVMAG, a.s. Lubeník  požiadala Fond národného majetku SR (ďalej len FNM SR) o možnosť splatenia časti zostatku kúpnej ceny formou realizácie investícií vynaložených na rozvoj majetku spoločnosti. Spoločnosť SLOVMAG, a.s. Lubeník voči FNM SR plní všetky zmluvné podmienky a splátky kúpnej ceny má uhradené v predtermíne. Spoločnosť SLOVMAG, a.s. Lubeník  má do ukončenia zmluvného vzťahu v roku 2003 uhradiť len dve splátky vo výške 70 567 000,- Sk. Spoločnosť doteraz preinvestovala 200 mil. Sk, čo predsatvuje celú investičnú časť kúpnej ceny a finančne uhradila 164 424 000,- Sk. V zmysle schválených zásad FNM SR pre zmenu zmluvných podmienok z uzatvorených zmlúv s kupujúcim, ktoré boli Poradou ekonomických ministrov SR dňa 11.2.2002 vzaté na vedomie, Prezídium FNM SR  dňa 23.4.2002 uznesením č. 28/LXXVI/02 schválilo zmenu zmluvných podmienok v zmluve č. 470/1994 zo dňa 14.3.1994 čl. IV tak, že predávajúci umožní SLOVMAG-u , a.s. Lubeník pri predčasnom uhradení splátky kúpnej ceny za rok 2002 a časti splátky kúpnej ceny za rok 2003 spolu vo výške 42 345 600,- Sk k 31.7.2002, započítať zostávajúcu časť splátky kúpnej ceny za rok 2003 vo výške 28 230 400,- Sk v rozsahu v akom SLOVMAG, a.s. Lubeník investuje do 31.12.2002 do rozvoja privatizovaného majetku.

Poučenie:

Táto zmena privatizačného projektu nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mikuláš  D z u r i n d a
								      predseda vlády

Na vedomie: Ministerstvo hospodárstva Slovenskej republiky
	          Fond národného majetku Slovenskej republiky

Príloha č. 3
K uzneseniu vlády SR
č.............z....................

N á v r h

Vláda Slovenskej republiky

Podľa § 28 ods. 6 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len zákon)

m e  n í

uznesenie vlády SR č. 33 z. 18. januára 1994 vydané pod číslom m.: 33/1994, 34/1994, 35/1994, 47/1994, 48/1994, 49/1994 a 50/1994 k schválenému privatizačnému projektu štátneho podniku Banské stavby, š.p. Prievidza  v časti A bod 5 písm. ib) takto:

“úhrada kúpnej ceny sa zníži o investície, ktoré nadobúdateľ preukázateľne vynaloží na technický rozvoj privatizovaného majetku do 31.12.2002, avšak maximálne do výšky  108 069 989, - Sk preinvestovaných do roku 2002.”

Ostatné časti a ustanovenia uznesenia vlády SR č. 33 z 18. januára 1994 ostávajú nezmenené.

Odôvodnenie

Fond národného majetku SR uzavrel so spoločnosťou Banské stavby, a.s Prievidza zmluvu o predaji časti podniku pod č. 510/1994 dňa 27.4.1994. Spoločnosť Banské stavby, a.s. Prievidza  požiadala Fond národného majetku SR (ďalej len FNM SR) o možnosť splatenia časti zostatku kúpnej ceny formou realizácie investícii vynaložených na rozvoj majetku spoločnosti. Spoločnosť Banské stavby, a.s. Prievidza voči FNM SR plní všetky zmluvné podmienky a splátky kúpnej ceny má uhradené v predtermíne. Spoločnosť Banské stavby, a.s. Prievidza má  do  ukončenia  zmluvného vzťahu v roku 2003  uhradiť 2,5 splátky vo  výške 70 174 973 ,- Sk. Spoločnosť doteraz preinvestovala 80 mil. Sk, čo je celá investičná časť kúpnej ceny a finančne uhradila 110 825 027,- Sk. Schválenie zmeny podmienok zmluvy umožní, že kupujúci bude schopný plniť svoje záväzky voči FNM SR, šátnym inštitúciácm a bude zabezpečovať zamestnanosť na porovnateľnej úrovni. V zmysle schválených zásad FNM SR pre zmenu zmluvných podmienok z uzatvorených zmlúv s kupujúcim, ktoré boli Poradou ekonomických ministrov SR dňa 11.2.2002 vzaté na vedomie, Prezídium FNM SR  dňa 23.4.2002 uznesením č. 29/LXXVI/02 schválilo zmenu zmluvných podmienok v zmluve č. 510/1994 zo dňa 27.4.1994 čl. VI tak, že predávajúci umožní spoločnosti Banské stavby, a.s. Prievidza pri predčasnom uhradení časti splátky kúpnej ceny za rok 2002 a časti splátky kúpnej ceny za rok 2003 spolu vo výške 42 104 984,- Sk k 31.7.2002 započítať zostávajúcu časť splátky kúpnej ceny za rok 2003 vo výške 259 989,- Sk  a splátku kúpnej ceny za rok 2004 vo výške 27 810 tis. Sk za investície, ktoré Banské stavby, a.s. Prievidza vloží do  rozvoja majetku nad zmluvne dohodnutý rámec do 31.12.2002.

Poučenie:

Táto zmena privatizačného projektu nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mikuláš  D z u r i n d a
								      predseda vlády

Na vedomie: Ministerstvo hospodárstva Slovenskej republiky
	          Fond národného majetku Slovenskej republiky

Príloha č. 4
K uzneseniu vlády SR
č.............z....................

N á v r h

Vláda Slovenskej republiky

Podľa § 28 ods. 6 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len zákon)

m e  n í

uznesenie vlády SR č. 785 zo. 4. augusta 1994 vydané pod číslom m.: 3484/1994 k rozhodnutiu o privatizácii časti majetku  štátneho podniku ZDROJ Košice, š.p. odštepný závod 11-05 Poprad  v bode 4 písm. b) a písm.  c) takto:

“ 4. platobné podmienky a ich zabezpečenie:
  b) ďalšie splátky vo výške 50 596 200,- Sk uhradí kupujúci v zmysle nasledovného     harmonogramu:
      do 15.12.1997			2 400 000,- Sk
      do 15.12.1998			2 800 000,- Sk
      do 15.12.1999			4 400 000,- Sk
      do 15.12.2000		          12 200 000, Sk
      do 15.12.2001		          12 700 000,- Sk
      do 31.07.2002 	                      16 096 200,- Sk
  c) zostávajúca časť kúpnej ceny t.j. 52 730 800,- Sk sa odpustí za podmienky, že SINTRA spol. s r.o. Bratislava túto čiastku preinvestuje v rokoch 1994 až 2002 v tomto harmonograme:
      do 31.12.1994			4 600 000, -Sk
      do 31.12.1995			5 000 000,- Sk
      do 31.12.1996		          11 700 000,- Sk
      do 31.12.1997                            10 000 000,- Sk
      do 31.12.1998                            10 700 000,- Sk
      do 31.12.2002 		          10 730 800,- Sk ”

Ostatné časti a ustanovenia uznesenia vlády SR č. 785 z 4. augusta 1994 ostávajú nezmenené.

Odôvodnenie

Fond národného majetku SR uzavrel so spoločnosťou SINTRA spol. s r.o. Bratislava zmluvu o predaji časti podniku pod č. 628/1994 dňa 31.10.1994. Spoločnosť SINTRA spol. s r.o. Bratislava  požiadala Fond národného majetku SR (ďalej len FNM SR) o možnosť splatenia časti zostatku kúpnej ceny formou realizácie investícii vynaložených na rozvoj majetku spoločnosti. Spoločnosť SINTRA spol. s r.o. Bratislava voči FNM SR plní všetky zmluvné podmienky a splátky kúpnej ceny má uhradené v predtermíne. Pre roky 2002 a 2003 sa ukazuje napätosť v tvorbe zdrojov pre investície, ktoré sú vynútené obnovou, modernizáciou a rozšírovaním vlastných obchodných prevádzok. Spoločnosť SINTRA spol. s r.o. Bratislava  má  do ukončenia zmluvného vzťahu v roku 2003  uhradiť dve splátky vo  výške 26 827 000,- Sk. Spoločnosť doteraz preinvestovala 42 mil. Sk, čo je celá investičná časť kúpnej ceny a finančne uhradila 52 500 000,- Sk. Schválenie zmeny podmienok zmluvy umožní, že kupujúci bude môcť kryť investičné potreby, ktoré vytvoria ďalšie pracovné miesta a podporia domáce dodávateľske, strojárske a stavebné firmy. Na krytie týchto investičných potrieb spoločnosti budú chýbať vlastné zdroje cca  28 mil. Sk. V zmysle schválených zásad FNM SR pre zmenu zmluvných podmienok z uzatvorených zmlúv s kupujúcim, ktoré boli Poradou ekonomických ministrov SR dňa 11.2.2002 vzaté na vedomie, Prezídium FNM SR  dňa 23.4.2002 uznesením č. 23/LXXVI/02 schválilo zmenu zmluvných podmienok v zmluve č. 628/1994 zo dňa 31.10.1994 čl. VI tak, že predávajúci umožní spoločnosti SINTRA spol. s r.o. Bratislava pri predčasnom uhradení zostatku časti kúpnej ceny vo výške  16 096 200, Sk k 31.7.2002 započítať časť splátky kúpnej ceny za rok 2003 vo výške 10 730 800,- Sk, v rozsahu akom  kupujúci investuje do rozvoja privatizovaného majetku najneskôr do 31.12.2002 nad rámec dohodnutý v zmluve č. 628/1994.

Poučenie:

Táto zmena privatizačného projektu nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mikuláš  D z u r i n d a
								      predseda vlády

Na vedomie: Ministerstvo hospodárstva Slovenskej republiky
	          Fond národného majetku Slovenskej republiky